Somme hou my besig | Lomi
E k sit al so lank met die idee in my kop. My knaap is gek oor somme, maar haat dit om voor ‘n vervelige bladsy te sit en honderde van dieselfde ding oor en oor te doen. Gee hom egter iets wat dieselfde goed op ‘n prettiger manier doen en hy sal vir ure sit en daaraan werk.
Wel uiteindelik is my proef weergawe klaar en gedruk. Die knaap trippel nou al vir dae rondom my rekenaar rond om te hoor wanneer ek gaan klaar maak. Hy het gisteraand voor slaaptyd sommer weg gespring met die eerste bladsy en vanoggend voor ontbyt al met die volgende een op die kombuistoonbank gesit.
Dit is vreeslik interessant om te sien watter aktiwiteite hy eerste wil doen. Dis natuurlik vreeslik handig om iemand te hê wat sommer vinnig foute uitsnuffel. Ek wens net ek het meer tyd gehad om die projek vinniger te kan laat vorder. Ek is net een van daardie mense wat nie kan rus vind as ek eers met iets begin het nie. Met kinders saam vorder dinge egter heeltemal te stadig na my s’n.
Terwyl my proefkonyn nou deur die bladsye werk, is dit tyd om te begin werk aan die volgende boek. Sien ek wil 3 vlakke hê. Een wat ons Pop ook sal kan doen en geniet en iets tussen die 2. So daar lê nog BAIE werk vir my voor.
Hou egter die spasie dop. Een van die dae sal my boekies hopelik te koop wees.
Categories: wiskunde	| Sleutelwoordw: aktiwiteite,wiskunde | 7 Kommentaar
7 thoughts on “Somme hou my besig”
Wonderlike idee! Ek speel weer met ‘n SA geskiedenis idee veral vir wanneer ons dit gaan nodig hê vir die seuns.
O, ek hoop jy gaan dit aanpak. Op die oomblik gebruik ons nog net lewendeboeke vir geskiedenis, maar iewers gaan ons meer in diepte wil ingaan en dan is daar nog nie juis iets in Afrikaans nie.
Dit klink oulik!Daar is werklik baie ruimte vir boeke wat wiskunde lekker maak.
Jinne. Klink alles na harde werk. Ek dink die boekies kan oulik werk. Sterkte daarmee.
Dit klink SO opwindend! Jy kan mos maar solank die eerste boekie verkoop solank jy aan nommer twee en drie en vier en en en werk.
Natuurlik het ek dit weer onderste bo aangepak, Toortsie. Dis boek 3 wat nou in die proeflees en “editing” fase is, want dis waar my knaap nou lê. Boek 1 is darem ook amper reg vir proeflees. Dit neem verbasend baie tyd om dit mooi afgerond en fout vry te kry. Sommer op die eerste dag het die knaap 2 foute uitgesnuffel. En na hom sal nog ‘n paar mense dit moet deur werk om seker te maak ons het nie iets gemis nie. Daar is immers niks meer frustrerend as wanneer jy iets begin het en dan werk dit nie uit nie, omdat daar ‘n tikfout in gesluip het.
O ek weet! Ek is mos besig met ‘n Banting resepteboek, en my storie daarmee saam. Dit neem SOVEEL langer as wat ek gedink het.